nibzard/narodne-novine-full-text-markdown huggingface dataset:
### NN 19/2023 (17.2.2023.), Rješenje o raspuštanju Gradskog vijeća Grada Čabra

VLADA REPUBLIKE HRVATSKE

315

Na temelju članka 84. stavka 1. točke 8. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RASPUŠTANJU GRADSKOG VIJEĆA GRADA ČABRA

I.

Raspušta se Gradsko vijeće Grada Čabra, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Čabru za obavljanje poslova iz nadležnosti Gradskog vijeća Grada Čabra.

III.

Povjerenik Vlade Republike Hrvatske preuzima sve ovlasti Gradskog vijeća Grada Čabra.

IV.

Sredstva za rad povjerenika Vlade Republike Hrvatske osiguravaju se u proračunu Grada Čabara.

V.

Ovo Rješenje stupa na snagu danom objave u »Narodnim novinama«.

Klasa: 022-03/23-09/01

Urbroj: 50301-21/21-23-2

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o raspuštanju Gradskog vijeća Grada Varaždina

VLADA REPUBLIKE HRVATSKE

316

Na temelju članka 84. stavka 1. točke 8. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RASPUŠTANJU GRADSKOG VIJEĆA GRADA VARAŽDINA

I.

Raspušta se Gradsko vijeće Grada Varaždina, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Varaždinu za obavljanje poslova iz nadležnosti Gradskog vijeća Grada Varaždina.

III.

Povjerenik Vlade Republike Hrvatske preuzima sve ovlasti Gradskog vijeća Grada Varaždina.

IV.

Sredstva za rad povjerenika Vlade Republike Hrvatske osiguravaju se u proračunu Grada Varaždina.

V.

Ovo Rješenje stupa na snagu danom objave u »Narodnim novinama«.

Klasa: 022-03/22-09/02

Urbroj: 50301-21/21-23-2

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o raspuštanju Općinskog vijeća Općine Čeminac

VLADA REPUBLIKE HRVATSKE

317

Na temelju članka 84. stavka 1. točke 8. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RASPUŠTANJU OPĆINSKOG VIJEĆA OPĆINE ČEMINAC

I.

Raspušta se Općinsko vijeće Općine Čeminac, a članovima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Čeminac za obavljanje poslova iz nadležnosti Općinskog vijeća Općine Čeminac.

III.

Povjerenik Vlade Republike Hrvatske preuzima sve ovlasti Općinskog vijeća Općine Čeminac.

IV.

Sredstva za rad povjerenika Vlade Republike Hrvatske osiguravaju se u proračunu Općine Čeminac.

V.

Ovo Rješenje stupa na snagu danom objave u »Narodnim novinama«.

Klasa: 022-03/23-09/05

Urbroj: 50301-21/32-23-2

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o raspuštanju Općinskog vijeća Općine Kali

VLADA REPUBLIKE HRVATSKE

318

Na temelju članka 84. stavka 1. točke 8. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RASPUŠTANJU OPĆINSKOG VIJEĆA OPĆINE KALI

I.

Raspušta se Općinsko vijeće Općine Kali, a članovima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Kali za obavljanje poslova iz nadležnosti Općinskog vijeća Općine Kali.

III.

Povjerenik Vlade Republike Hrvatske preuzima sve ovlasti Općinskog vijeća Općine Kali.

IV.

Sredstva za rad povjerenika Vlade Republike Hrvatske osiguravaju se u proračunu Općine Kali.

V.

Ovo Rješenje stupa na snagu danom objave u »Narodnim novinama«.

Klasa: 022-03/23-09/09

Urbroj: 50301-21/32-23-2

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Rješenje o raspuštanju Općinskog vijeća Općine Kukljica

VLADA REPUBLIKE HRVATSKE

319

Na temelju članka 84. stavka 1. točke 8. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RASPUŠTANJU OPĆINSKOG VIJEĆA OPĆINE KUKLJICA

I.

Raspušta se Općinsko vijeće Općine Kukljica, a članovima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Kukljica za obavljanje poslova iz nadležnosti Općinskog vijeća Općine Kukljica.

III.

Povjerenik Vlade Republike Hrvatske preuzima sve ovlasti Općinskog vijeća Općine Kukljica.

IV.

Sredstva za rad povjerenika Vlade Republike Hrvatske osiguravaju se u proračunu Općine Kukljica.

V.

Ovo Rješenje stupa na snagu danom objave u »Narodnim novinama«.

Klasa: 022-03/23-09/04

Urbroj: 50301-21/32-23-2

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Odluka o određivanju upravitelja željezničke infrastrukture

VLADA REPUBLIKE HRVATSKE

312

Na temelju članka 71. stavka 3. Zakona o željeznici (»Narodne novine«, br. 32/19., 20/21. i 114/22.), Vlada Republike Hrvatske je na sjednici održanoj 16. veljače 2023. donijela

ODLUKU

O ODREĐIVANJU UPRAVITELJA ŽELJEZNIČKE INFRASTRUKTURE

I.

Upraviteljem željezničke infrastrukture iz članka 71. stavka 1. Zakona o željeznici određuje se HŽ INFRASTRUKTURA d.o.o.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/30

Urbroj: 50301-05/31-23-3

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 19/2023 (17.2.2023.), Odluka o davanju suglasnosti na Odluku Županijske skupštine Splitsko-dalmatinske županije o dopuni Odluke o osnivanju Lučke uprave Splitsko-dalmatinske županije

VLADA REPUBLIKE HRVATSKE

314

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 16. veljače 2023. donijela

ODLUKU

O DAVANJU SUGLASNOSTI
 NA ODLUKU ŽUPANIJSKE SKUPŠTINE
 SPLITSKO-DALMATINSKE ŽUPANIJE O DOPUNI ODLUKE O OSNIVANJU LUČKE UPRAVE SPLITSKO-DALMATINSKE ŽUPANIJE

I.

Daje se suglasnost na Odluku o dopuni Odluke o osnivanju Lučke uprave Splitsko-dalmatinske županije, klasa: 024-01/22-0002/0113, urbroj: 2181/1-01-22-0001, koju je donijela Županijska skupština Splitsko-dalmatinske županije na sjednici održanoj 8. lipnja 2022., a kojom se utvrđuje obuhvat lučkog područja luke Split – Zapadna obala.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/07

Urbroj: 50301-05/31-23-5

Zagreb, 16. veljače 2023.

Predsjednik
 mr. sc. Andrej Plenković, v. r.
### NN 21/2023 (22.2.2023.), Izmjene Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske

Hrvatska odvjetnička komora

365

Na temelju članka 36. a stavka 8. Zakona o odvjetništvu (»Narodne novine« broj: 9/94., 117/08., 50/09., 75/09., 18/11. i 126/21.) i članka 18. stavka 1. točka 1. Statuta Hrvatske odvjetničke komore (»Narodne novine« broj: 151/22), Upravni odbor Hrvatske odvjetničke komore je na sjednici održanoj 11. veljače 2023. donio

IZMJENE PRAVILA

O UTVRĐIVANJU PROGRAMA,
POSTUPKA I NAČINA PROVEDBE ISPITA IZ POZNAVANJA PRAVNOG PORETKA
 REPUBLIKE HRVATSKE

Članak 1.

(1) U članku 4. stavku 1. Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske (»Narodne novine« broj: 38/22.) briše se dio teksta koji glasi: »za svaku kalendarsku godinu« te se iza teksta koji glasi: »Upravni odbor Hrvatske odvjetničke komore« dodaje dio teksta koji glasi: »za razdoblje do redovite izborne Skupštine Hrvatske odvjetničke komore«.

(2) U članku 4. stavku 5. alineji 1. dio teksta koji glasi: »1.500,00 kuna (tisućupetsto)« mijenja se tekstom koji glasi: »200,00 eura«.

(3) U članku 4. stavku 5. alineji 2. dio teksta koji glasi: »5.000,00 kuna (pettisuća)« mijenja se tekstom koji glasi: »650,00 eura«.

Članak 2.

Ove Izmjene Pravila stupaju na snagu osmoga dana od dana objave u »Narodnim novinama«.

Broj: 1960-2023-1

Zagreb, 11. veljače 2023.

HRVATSKA ODVJETNIČKA KOMORA

Predsjednik
Robert Travaš, v. r.
### NN 21/2023 (22.2.2023.), Pravilnik o izmjeni i dopuni Pravilnika o poljoprivrednim i prehrambenim proizvodima, pokvarljivim te proizvodno i tržišno osjetljivim poljoprivrednim i prehrambenim proizvodima

Ministarstvo poljoprivrede

363

Na temelju članka 2. stavka 2. Zakona o zabrani nepoštenih trgovačkih praksi u lancu opskrbe hranom (»Narodne novine«, br. 117/17. i 52/21.) ministrica poljoprivrede donosi

PRAVILNIK

O IZMJENI I DOPUNI PRAVILNIKA O POLJOPRIVREDNIM I PREHRAMBENIM PROIZVODIMA, POKVARLJIVIM TE PROIZVODNO I TRŽIŠNO OSJETLJIVIM POLJOPRIVREDNIM I PREHRAMBENIM PROIZVODIMA

Članak 1.

U Pravilniku o poljoprivrednim i prehrambenim proizvodima, pokvarljivim te proizvodno i tržišno osjetljivim poljoprivrednim i prehrambenim proizvodima (»Narodne novine«, br. 93/21., 130/21. i 24/22.) u članku 3. riječi: »1. ožujka 2023.« zamjenjuju se riječima: »31. ožujka 2024.«

Članak 2.

U Prilogu I. Pravilnika o poljoprivrednim i prehrambenim proizvodima, pokvarljivim te proizvodno i tržišno osjetljivim poljoprivrednim i prehrambenim proizvodima (»Narodne novine«, br. 93/21., 130/21. i 24/2022.) iza retka pod brojem šifre KN 29054499 dodaju se redovi koji glase:

|  |  |  |  |  |
| --- | --- | --- | --- | --- |
| 2936 21 00 | – – vitamini A i njihovi derivati | PPP | – | – |
| 2936 22 00 | – – vitamin B1 i njegovi derivati |
| 2936 23 00 | – – vitamin B2 i njegovi derivati |
| 2936 24 00 | – – D-ili DL-pantotenska kiselina (vitamin B5) i njezini derivat |
| 2936 25 00 | – – vitamin B6 i njegovi derivati |
| 2936 26 00 | – – vitamin B12 i njegovi derivati |
| 2936 27 00 | – – vitamin C i njegovi derivati |
| 2936 28 00 | – – vitamin E i njegovi derivati |
| 2936 29 00 | – – ostali vitamini i njihovi derivati |
| 2936 90 00 | – ostalo, uključujući prirodne koncentrate |

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/33

Urbroj: 525-06/225-23-37

Zagreb, 14. veljače 2023.

Ministrica poljoprivrede
Marija Vučković, v. r.
### NN 21/2023 (22.2.2023.), Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

Hrvatska ljekarnička komora

366

Na temelju članka 5. stavka 1. točke 3. i članka 34. stavka 1. točke 4. Zakona o ljekarništvu (»Narodne novine« 121/03, 142/06, 35/08, 117/08) te članka 10. stavka 1. točke 4. i članka 19. stavka 1. točke 1. Statuta Hrvatske ljekarničke komore, Vijeće Komore je 24. studenog 2022. donijelo

DOPUNU POPISA

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

Članak 1.

U Popisu kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine« br. 22/17., 96/18., 46/19., 90/20.), u TABLICI II »DRUGA SREDSTVA ZA ZAŠTITU ZDRAVLJA«, u GRUPI B Proizvodi koji se koriste za zaštitu zdravlja kod ljudi, a nisu deklarirani kao medicinski proizvodi, dodaje se Redni broj 23. »Sirovine koje se koriste za preventivu i potporu liječenju i održavanju zdravlja, njegu tijela i kože te za posebne namjene u zaštiti zdravlja, a nisu deklarirane kao medicinski proizvod«.

Članak 2.

Ova Dopuna objavljuje se u »Narodnim novinama« i stupa na snagu danom objave.

Klasa: 023-08/22-02/11

Urbroj: 330-02-22-8

Zagreb, 24. studenoga 2022.

Predsjednica
Vijeća Komore
Marija Vinković, mag. pharm., v. r.
### NN 21/2023 (22.2.2023.), Odluka o izboru predsjednice i članova Povjerenstva za odlučivanje o sukobu interesa

HRVATSKI SABOR

353

Na temelju članka 81. Ustava Republike Hrvatske i članka 33. stavka 1. Zakona o sprječavanju sukoba interesa (»Narodne novine«, br. 143/21.) Hrvatski sabor na sjednici 17. veljače 2023. donio je

ODLUKU

O IZBORU PREDSJEDNICE I ČLANOVA POVJERENSTVA ZA ODLUČIVANJE O SUKOBU INTERESA

I.

Za predsjednicu Povjerenstva za odlučivanje o sukobu interesa bira se ALEKSANDRA JOZIĆ-ILEKOVIĆ, s danom stupanja na dužnost 9. ožujka 2023.

II.

Za članove Povjerenstva za odlučivanje o sukobu interesa biraju se:

– IGOR LUKAČ

– NIKE NODILO LAKOŠ

– INES PAVLAČIĆ

– ANA POLJAK.

III.

Izabrani članovi Povjerenstva za odlučivanje o sukobu interesa na dužnost stupaju s danom 23. veljače 2023.

Klasa: 021-04/23-07/02

Zagreb, 17. veljače 2023.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 21/2023 (22.2.2023.), Odluka o imenovanju članice Odbora za financije i državni proračun Hrvatskoga sabora

HRVATSKI SABOR

356

Na temelju članka 81. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 17. veljače 2023. donio je

ODLUKU

O IMENOVANJU ČLANICE ODBORA ZA FINANCIJE I DRŽAVNI PRORAČUN HRVATSKOGA SABORA

I.

Za članicu Odbora za financije i državni proračun Hrvatskoga sabora iz reda predstavnika udruge poslodavaca imenuje se IRENA WEBER.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/39

Zagreb, 17. veljače 2023.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 21/2023 (22.2.2023.), Odluka o razrješenju člana i izboru članice Odbora za pravosuđe Hrvatskoga sabora

HRVATSKI SABOR

355

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 17. veljače 2023. donio je

ODLUKU

O RAZRJEŠENJU ČLANA I IZBORU ČLANICE ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora NIKOLA MAŽAR.

II.

Za članicu Odbora za pravosuđe Hrvatskoga sabora bira se NATAŠA TRAMIŠAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/06

Zagreb, 17. veljače 2023.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 21/2023 (22.2.2023.), Odluka o razrješenju i izboru članice Odbora za zakonodavstvo Hrvatskoga sabora

HRVATSKI SABOR

354

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 17. veljače 2023. donio je

ODLUKU

O RAZRJEŠENJU I IZBORU ČLANICE ODBORA ZA ZAKONODAVSTVO HRVATSKOGA SABORA

I.

Razrješuje se članica Odbora za zakonodavstvo Hrvatskoga sabora MAJDA BURIĆ.

II.

Za članicu Odbora za zakonodavstvo Hrvatskoga sabora bira se NATAŠA TRAMIŠAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/05

Zagreb, 17. veljače 2023.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 21/2023 (22.2.2023.), Rješenje o imenovanju ravnateljice Uprave za visoko obrazovanje u Ministarstvu znanosti i obrazovanja

Vlada Republike Hrvatske

358

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 16. veljače 2023. donijela

RJEŠENJE

O IMENOVANJU RAVNATELJICE UPRAVE ZA VISOKO OBRAZOVANJE U MINISTARSTVU ZNANOSTI I OBRAZOVANJA

Imenuje se DIJANA MANDIĆ ravnateljicom Uprave za visoko obrazovanje u Ministarstvu znanosti i obrazovanja, na razdoblje od četiri godine.

Klasa: UP/I 080-02/23-01/06

Urbroj: 50301-15/07-23-02

Zagreb, 16. veljače 2023.

Predsjednik
mr. sc. Andrej Plenković, v. r.
### NN 21/2023 (22.2.2023.), Rješenje o razrješenju i imenovanju članice Upravnog vijeća Hrvatskoga zavoda za socijalni rad

VLADA REPUBLIKE HRVATSKE

359

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22. i 119/22.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA HRVATSKOGA ZAVODA ZA SOCIJALNI RAD

1. Razrješuje se JOSIPA CRNOJA BARTOLIĆ dužnosti članice Upravnog vijeća Hrvatskoga zavoda za socijalni rad, na koju je imenovana na prijedlog ministra rada, mirovinskoga sustava, obitelji i socijalne politike, na osobni zahtjev.

2. Imenuje se NADA ZRINUŠIĆ članicom Upravnog vijeća Hrvatskoga zavoda za socijalni rad, na prijedlog ministra rada, mirovinskoga sustava, obitelji i socijalne politike.

Klasa: 080-02/23-02/26

Urbroj: 50301-15/07-23-02

Zagreb, 16. veljače 2023.

Predsjednik
mr. sc. Andrej Plenković, v. r.
### NN 21/2023 (22.2.2023.), Rješenje o razrješenju i imenovanju člana Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

360

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 9. stavaka 3. i 4. Zakona o Fondu za zaštitu okoliša i energetsku učinkovitost (»Narodne novine«, br. 107/03. i 144/12.), Vlada Republike Hrvatske je na sjednici održanoj 16. veljače 2023. donijela

RJEŠENJE

O RAZRJEŠENJU I IMENOVANJU ČLANA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

1. Razrješuje se JOSIP BORIĆ dužnosti člana Upravnog odbora Fonda za zaštitu okoliša i energetsku učinkovitost, na koju je imenovan kao predstavnik Hrvatskoga sabora.

2. Imenuje se mr. sc. MIRO TOTGERGELI članom Upravnog odbora Fonda za zaštitu okoliša i energetsku učinkovitost, kao predstavnik Hrvatskoga sabora.

Klasa: 080-02/23-02/27

Urbroj: 50301-15/07-23-02

Zagreb, 16. veljače 2023.

Predsjednik
mr. sc. Andrej Plenković, v. r.
### NN 21/2023 (22.2.2023.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Mauru Luizu Ieckeru Vieiri

PREDSJEDNIK REPUBLIKE HRVATSKE

357

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Savezne Republike Brazila, odlikuje se

Njegova Ekscelencija MAURO LUIZ IECKER VIEIRA.

Klasa: 060-03/23-07/01
Urbroj: 71-01-01-02/4-23-01
Zagreb, 13. veljače 2023.

Predsjednik
Republike Hrvatske
Zoran Milanović, v. r.
### NN 22/2023 (24.2.2023.), Odluka o izmjeni Odluke o porezima Općine Tinjan

Općina Tinjan

382

Na temelju članka 42. Zakona o lokalnim porezima (»Narodne novine«, broj 115/16, 101/17, 114/22) i članka 20. Statuta Općine Tinjan (»Službene novine Općine Tinjan« broj 4/17 – pročišćeni tekst, 3/20, 3/21, 2/22), Općinsko vijeće Općine Tinjan, na sjednici održanoj 15. veljače 2023. godine donosi

ODLUKU

O IZMJENI ODLUKE O POREZIMA OPĆINE TINJAN

Članak 1.

U Odluci o porezima Općine Tinjan (»Službene novine Općine Tinjan« broj 9/22, 11/22) u članku 9. stavak 3. se briše.

Članak 2.

Ostale odredbe ostaju neizmijenjene.

Članak 3.

Stupanjem na snagu ove Odluke prestaje važiti Odluka o izmjeni i dopuni Odluke o porezima Općine Tinjan (»Službene novine Općine Tinjan« broj 11/22).

Članak 4.

Ova će se Odluka objaviti u »Službenim novinama Općine Tinjan« i u »Narodnim novinama«, a stupa na snagu osmoga dana od dana objave u »Službenim novinama Općine Tinjan«.

Klasa: 410-01/22-01/4
 Urbroj: 2163-37-02/02-23-4
 Tinjan, 15. veljače 2023.

OPĆINSKO VIJEĆE OPĆINE TINJAN

Predsjednik Općinskog vijeća
 Igor Antolović, v. r.
### NN 22/2023 (24.2.2023.), Odluka o izmjeni Odluke o ribarskim plovilima autoriziranima za rad u Jabučkom džepu za razdoblje 2022. – 2026. godine

Ministarstvo poljoprivrede

379

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19), u vezi s člankom 7. Pravilnika o posebnom režimu upravljanja ribolovom u dijelu akvatorija Jabučke kotline (»Narodne novine«, br. 106/19, 141/20, 142/21 i 53/22), ministrica poljoprivrede donosi

ODLUKU

O IZMJENI ODLUKE O RIBARSKIM PLOVILIMA AUTORIZIRANIMA ZA RAD U JABUČKOM DŽEPU ZA RAZDOBLJE 2022. – 2026. GODINE

I.

U točki II. Odluke o ribarskim plovilima autoriziranima za rad u Jabučkom džepu za razdoblje 2022. – 2026. godine (»Narodne novine«, br. 147/21 i 56/22) redak u tablici pod rednim brojem 4. mijenja se i glasi:

|  |  |  |
| --- | --- | --- |
| 4. | HRV000001765 | 11320-MA |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/21-01/2693

Urbroj: 525-12/718-23-5

Zagreb, 21. veljače 2023.

Ministrica poljoprivrede
 Marija Vučković, v. r.
### NN 22/2023 (24.2.2023.), Uredba o izmjeni Uredbe o visini trošarine na energente i električnu energiju

Vlada Republike Hrvatske

371

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 23. veljače 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23. i 10/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 406,00 EUR/1000 l.

– Dizelsko gorivo 353,00 EUR/1000 l.

– Loživo ulje 21,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 31. ožujka 2023.

Članak 3.

Ova Uredba objavit će se u »Narodnim novinama«, a stupa na snagu 1. ožujka 2023.

Klasa: 022-03/23-03/14

Urbroj: 50301-05/16-23-2

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 22/2023 (24.2.2023.), Odluka o donošenju Strateškog plana Zajedničke poljoprivredne politike Republike Hrvatske 2023. – 2027.

VLADA REPUBLIKE HRVATSKE

372

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 8.a stavka 3. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.), a u vezi s člankom 4. stavkom 3. točkom 1. Uredbe o tijelima u sustavu upravljanja i kontrole za provedbu Strateškog plana Zajedničke poljoprivredne politike u Republici Hrvatskoj (»Narodne novine«, broj 96/22.), Vlada Republike Hrvatske je na sjednici održanoj 23. veljače 2023. donijela

ODLUKU

O DONOŠENJU STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

I.

Donosi se Strateški plan Zajedničke poljoprivredne politike Republike Hrvatske 2023. – 2027., u tekstu koji je Vladi Republike Hrvatske dostavilo Ministarstvo poljoprivrede aktom, klasa: 011-01/22-01/84, urbroj: 525-07/265-23-13, od 7. veljače 2023., a koji je Europska komisija odobrila Provedbenom odlukom Komisije od 28. listopada 2022. o odobravanju strateškog plana u okviru ZPP-a Hrvatske za razdoblje 2023. – 2027. za potporu Unije koja se financira iz Europskog fonda za jamstva u poljoprivredi i Europskog poljoprivrednog fonda za ruralni razvoj.

II.

Zadužuje se Ministarstvo poljoprivrede da o donošenju ove Odluke, na odgovarajući način, izvijesti sva tijela u Sustavu upravljanja i kontrole za provedbu Strateškog plana Zajedničke poljoprivredne politike u Republici Hrvatskoj definirana člankom 6. stavkom 9. Zakona o institucionalnom okviru za korištenje fondova Europske unije u Republici Hrvatskoj (»Narodne novine«, broj 116/21.) i Uredbom o tijelima u sustavu upravljanja i kontrole za provedbu Strateškog plana Zajedničke poljoprivredne politike u Republici Hrvatskoj.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/43

Urbroj: 50301-05/31-23-3

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 22/2023 (24.2.2023.), Odluka o isplati materijalnih i nematerijalnih prava te drugih naknada za zaposlenike u ustanovama iz sustava visokog obrazovanja i znanosti

VLADA REPUBLIKE HRVATSKE

373

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 3. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 23. veljače 2023. donijela

ODLUKU

O ISPLATI MATERIJALNIH I NEMATERIJALNIH PRAVA TE DRUGIH NAKNADA ZA ZAPOSLENIKE U USTANOVAMA IZ SUSTAVA VISOKOG OBRAZOVANJA I ZNANOSTI

I.

Sva materijalna i nematerijalna prava koja su zaposlenici ustanova na koje se primjenjuje Kolektivni ugovor za znanost i visoko obrazovanje (»Narodne novine«, br. 9/19., 122/19. i 52/20., u daljnjem tekstu: Kolektivni ugovor) ostvarili iz rada i po osnovi rada temeljem Kolektivnog ugovora, priznavat će se i primjenjivati u istom opsegu i nakon isteka produžene primjene pravnih pravila sadržanih u Kolektivnom ugovoru.

II.

Materijalna i nematerijalna prava te druge naknade, ugovorene Kolektivnim ugovorom isplaćivat će se, nakon isteka produžene primjene pravnih pravila sadržanih u Kolektivnom ugovoru, u visini i na način na koji su ugovorene.

III.

Ova Odluka objavit će se u »Narodnim novinama«, a stupa na snagu 2. ožujka 2023. i važi do sklapanja novog kolektivnog ugovora kojim se utvrđuju prava i obveze iz rada i po osnovi rada zaposlenika u ustanovama iz sustava visokog obrazovanja i znanosti, na koje se primjenjuje Zakon o plaćama u javnim službama, a najkasnije do dana stupanja na snagu novog posebnog propisa o plaćama u javnim službama.

Klasa: 022-03/23-04/44

Urbroj: 50301-04/12-23-2

Zagreb, 23. veljače 2023.

Predsjednik
 mr. sc. Andrej Plenković, v. r.
### NN 22/2023 (24.2.2023.), Indeks potrošačkih cijena u siječnju 2023.

Državni zavod za statistiku

380

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2023.

Indeks potrošačkih cijena u siječnju 2023. u odnosu na prosinac 2022. iznosi 100,0.

Klasa: 956-03/23-01/3

Urbroj: 555-01-04-06-01-23-2

Zagreb, 23. veljače 2023.

Glavna ravnateljica
 Lidija Brković, v. r.
### NN 23/2023 (28.2.2023.), Zakon o izmjeni Zakona o dobrovoljnom zdravstvenom osiguranju

HRVATSKI SABOR

387

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O DOBROVOLJNOM ZDRAVSTVENOM OSIGURANJU

Proglašavam Zakon o izmjeni Zakona o dobrovoljnom zdravstvenom osiguranju, koji je Hrvatski sabor donio na sjednici 17. veljače 2023.

Klasa: 011-02/23-02/16
 Urbroj: 71-10-01/1-23-2
 Zagreb, 23. veljače 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O DOBROVOLJNOM ZDRAVSTVENOM OSIGURANJU

Članak 1.

U Zakonu o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20. i 120/21.) u članku 14.b stavku 1. riječi: »2.000,00 kuna« zamjenjuju se riječima: »331,81 eura«.

U stavku 2. riječi: »2.500,00 kuna« zamjenjuju se riječima: »415,42 eura«.

Članak 2.

Ovaj Zakon stupa na snagu osmoga dana od objave u »Narodnim novinama«.

Klasa: 502-01/22-01/05

Zagreb, 17. veljače 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 23/2023 (28.2.2023.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

389

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22) Stožer civilne zaštite Republike Hrvatske, 27. veljače 2023., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22, 88/22, 100/22, 113/22, 126/22, 139/22, 155/22 i 10/23) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 31. ožujka 2023.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. ožujka 2023.

Klasa: 810-06/20-01/7

Urbroj: 511-01-300-23-532

Zagreb, 27. veljače 2023.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 24/2023 (1.3.2023.), Odluka o dopuni Odluke o visini naknade za rad udomitelja

Usta

Ministarstvo rada, mirovinskoga sustava, obitelji i socijalne politike

391

Na temelju članka 30. stavka 5., članka 32. stavka 1. i članka 33. stavka 1. Zakona o udomiteljstvu (»Narodne novine«, br. 115/18. i 18/22.) ministar rada, mirovinskoga sustava, obitelji i socijalne politike donosi

ODLUKU

O DOPUNI ODLUKE O VISINI
 NAKNADE ZA RAD UDOMITELJA

I.

U Odluci o visini naknade za rad udomitelja (»Narodne novine«, broj 27/22.) u točki I. iza stavka 1. dodaje se stavak 2. koji glasi:

»Zaposlenom i samozaposlenom tradicionalnom udomitelju za djecu koji koristi pravo na udomiteljski dopust sukladno propisu kojim se uređuju rodiljne i roditeljske potpore naknada za rad udomitelja iz stavka 1. uvećava se za iznos od 600 % osnovice za dijete za koje je ostvario pravo na udomiteljski dopust za vrijeme dok traje pravo na udomiteljski dopust.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/22-01/54
 Urbroj: 524-08-01-02/2-23-5
 Zagreb, 21. veljače 2023.

Ministar
 Marin Piletić, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Koprivnici

DRŽAVNOODVJETNIČKO VIJEĆE

396

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Koprivnici imenuje se LANA PAVKOVIĆ RENDIĆ, viša državnoodvjetnička savjetnica – specijalist u Županijskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-32/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Novom Zagrebu

DRŽAVNOODVJETNIČKO VIJEĆE

399

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Novom Zagrebu imenuje se KLARA ­PETANJEK, viša državnoodvjetnička savjetnica u Općinskom državnom odvjetništvu u Novom Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-33/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenica općinskog državnog odvjetnika u Općinskom državnom odvjetništvu u Sisku

DRŽAVNOODVJETNIČKO VIJEĆE

405

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenice općinskog državnog odvjetnika u Općinskom državnom odvjetništvu u Sisku imenuju se NINA KURTIĆ, viša državnoodvjetnička savjetnica u Općinskom državnom odvjetništvu u Sisku i MIRNA VLAŠIĆ MESIĆ, viša državnoodvjetnička savjetnica u Općinskom državnom odvjetništvu u Sisku.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-34/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Sisku

DRŽAVNOODVJETNIČKO VIJEĆE

400

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Sisku imenuje se ŽELJKA VRBANEC, viša državnoodvjetnička savjetnica – specijalist u Općinskom državnom odvjetništvu u Sisku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-35/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

401

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenike općinskog državnog odvjetnika u Općinskom kaznenom državnom odvjetništvu u Zagrebu imenuju se LARA KOVAČEVIĆ, viša državnoodvjetnička savjetnica u Uredu za suzbijanje korupcije i organiziranog kriminaliteta, TEA BUDINSKI, viša državnoodvjetnička savjetnica u Županijskom državnom odvjetništvu u Zagrebu, JOSIP KELAVA, viši državnoodvjetnički savjetnik u Općinskom kaznenom državnom odvjetništvu u Zagrebu, IRENA MARASOVIĆ, državnoodvjetnička savjetnica u Uredu za suzbijanje korupcije i organiziranog kriminaliteta i JOSIP KOPUNIĆ, državnoodvjetnički savjetnik u Uredu za suzbijanje korupcije i organiziranog kriminaliteta, Odjel delegiranih europskih tužitelja.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-37/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenika općinskog državnog odvjetnika u Općinskom državnom odvjetništvu u Čakovcu

DRŽAVNOODVJETNIČKO VIJEĆE

402

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenika općinskog državnog odvjetnika u Općinskom državnom odvjetništvu u Čakovcu imenuje se ZVONIMIR BUNIĆ, viši državnoodvjetnički savjetnik u Općinskom državnom odvjetništvu u Varaždinu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-42/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Zlataru

DRŽAVNOODVJETNIČKO VIJEĆE

403

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019: dalje u tekstu Zakon o državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Zlataru imenuje se MARTINA BASTIĆ, viša sudska savjetnica – specijalist na Visokom prekršajnom sudu Republike Hrvatske.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-43/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenika općinskog državnog odvjetnika u Općinskom državnom odvjetništvu u Karlovcu

DRŽAVNOODVJETNIČKO VIJEĆE

404

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenike općinskog državnog odvjetnika u Općinskom državnom odvjetništvu u Karlovcu imenuju se JURAJ DUJAM, viši sudski savjetnik i ravnatelj sudske uprave na Visokom upravnom sudu Republike Hrvatske i ZDENKA KRANJČEC, viša državnoodvjetnička savjetnica – specijalist u Općinskom državnom odvjetništvu u Karlovcu.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-44/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Gospiću

DRŽAVNOODVJETNIČKO VIJEĆE

398

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Gospiću imenuje se JOSIPA BARIČEVIĆ BUTORAC, državnoodvjetnička savjetnica u Općinskom državnom odvjetništvu u Gospiću.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-46/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Bjelovaru

Državnoodvjetničko vijeće

395

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Bjelovaru imenuje se MAJA PAVLOVIĆ SOLAR, viša državnoodvjetnička savjetnica – specijalist u Općinskom državnom odvjetništvu u Koprivnici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-47/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o imenovanju zamjenice općinskog državnog odvjetnika u Općinskom državnom odvjetništvu u Vukovaru

DRŽAVNOODVJETNIČKO VIJEĆE

397

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019; dalje u tekstu Zakon o Državnoodvjetničkom vijeću) na 2. sjednici Vijeća održanoj 21. veljače 2023. godine, jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Vukovaru imenuje se MIRELA MENĐAN, viša državnoodvjetnička savjetnica u Općinskom državnom odvjetništvu u Vukovaru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-48/2022

Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o razrješenju dužnosti općinske državne odvjetnice u Općinskom državnom odvjetništvu u Varaždinu i razrješenju dužnosti zamjenice općinskog državnog odvjetnika u Općinskom državnom odvjetništvu u Varaždinu

DRŽAVNOODVJETNIČKO VIJEĆE

407

ODLUKA

Državnoodvjetničko vijeće na temelju članka 41. i članka 80. u svezi sa člankom 64. točkom 1., člankom 79. stavkom 1. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, dalje u tekstu Zakon o Državnoodvjetničkom vijeću), odlučujući o zahtjevu za razrješenje Anite Kožul Ergarac, na 2. sjednici održanoj 21. veljače 2022.

odlučilo je

I. ANITA KOŽUL ERGARAC razrješava se dužnosti općinske državne odvjetnice u Općinskom državnom odvjetništvu u Varaždinu, s danom 31. ožujka 2023.

II. ANITA KOŽUL ERGARAC razrješava se dužnosti zamjenice općinskog državnog odvjetnika u Općinskom državnom odvjetništvu u Varaždinu, s danom 31. ožujka 2023.

Broj: DOVO-1/2023-4
 Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o razrješenju dužnosti zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

408

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022; dalje u tekstu Zakon o Državnoodvjetničkom vijeću), odlučujući o zahtjevu za razrješenje Dragana Novosela, na 2. sjednici održanoj 21. veljače 2022.

odlučilo je

DRAGAN NOVOSEL razrješava se dužnosti zamjenika općinskog državnog odvjetnika u Općinskom kaznenom državnom odvjetništvu u Zagrebu, s danom 28. veljače 2023.

Broj: DOVO-1/2023-3
 Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

406

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022; dalje u tekstu Zakon o Državnoodvjetničkom vijeću), odlučujući o zahtjevu za razrješenje Irme Bagarić, na 2. sjednici održanoj 21. veljače 2022.

odlučilo je

IRMA BAGARIĆ razrješava se dužnosti zamjenice županijske državne odvjetnice u Županijskom državnom odvjetništvu u Varaždinu, s danom 31. srpnja 2023.

Broj: DOVO-92/2022-4
 Zagreb, 21. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 24/2023 (1.3.2023.), Prosječna mjesečna isplaćena neto plaća i prosječna mjesečna bruto plaća po zaposlenome u pravnim osobama Republike Hrvatske za 2022.

Državni zavod za statistiku

394

Državni zavod za statistiku objavljuje:

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2022.

Prosječna mjesečna isplaćena neto plaća po zaposlenome u pravnim osobama Republike Hrvatske za 2022. iznosila je 7 653 kune.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2022.

Prosječna mjesečna bruto plaća po zaposlenome u pravnim osobama Republike Hrvatske za 2022. iznosila je 10 400 kuna.

Klasa: 953-03/22-01/3

Urbroj: 555-01-07-06-23-3

Zagreb, 21. veljače 2023.

Glavna ravnateljica
 Lidija Brković, v. r.
### NN 26/2023 (3.3.2023.), Pravila o izmjenama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

437

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20. i 120/21.) i članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 70. sjednici održanoj 27. veljače 2023. godine donijelo je

PRAVILA

O IZMJENAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14., 144/14. i 42/18.) u članku 2. riječi: »(»Narodne novine«, broj 80/13.)« zamjenjuju se riječima: »(»Narodne novine«, broj 80/13., 137/13., i 98/19.)«.

Članak 2.

U članku 5. stavku 8. brišu se riječi: »matični broj građana,«.

Članak 3.

U članku 10. stavku 4. riječi: »(»Narodne novine«, broj 156/08. i 88/10.)« zamjenjuju se riječima: »(»Narodne novine«, broj 156/08., 88/10., 31/16., 116/17., 106/18. i 65/20.)«.

Članak 4.

U članku 11. stavku 3. podstavcima 1. i 3. briše se riječ: »MBG«.

Članak 5.

Ova Pravila stupaju na snagu prvoga dana od dana objave u »Narodnim novinama«.

Klasa: 025-04/23-01/56
 Urbroj: 338-01-01-23-01
 Zagreb, 27. veljače 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.